Problems donating/nb

Problemer med å donere
Hvis du har problemer med din donasjon eller har spørsmål, ta gjerne en titt på vår FAQ. Hvis du fortsatt er i tvil eller trenger hjelp for å spore din transaksjon, ta gjerne kontakt med [mailto:donate@wikimedia.org donate@wikimedia.org].

Er denne siden sikker? Donasjonssiden er ekstra godt sikret, og er sertifisert av Verisign Trusted. Etter at du har klikket på et banner eller fulgt en lenke for donasjoner, kommer du til en sikret side (https), der all informasjon krypteres og behandles etter høyeste standard for datasikring.

Min foretrukkede betalingsmåte tilbys ennå ikke av Wikimedia Foundation. Vi beklager at vi ikke alltid kan tilby betalingsformer tilpasset den enkelte giver. I fremtiden håper vi imidlertid å kunne tilby bedre muligheter for å donere i flere valutaer. Vi vil derfor gjerne høre om hvilke betalingsmåter du bruker mest, eller som brukes mest i ditt land – send gjerne en epost med denne informasjonen og andre tilbakemeldinger.

Vi vil prøve å legge til slike ordninger i nær framtid. I mellomtiden, ta gjerne en titt på følgende URL for å lese om andre muligheter som kan være tilgjengelig på det nåværende tidspunkt: Ways to Give.

Hvorfor ble min betalingskortdonasjon avvist? Hvis din betaling ble avvist, eller hvis du ikke kunne skrive inn din kortinformasjon på vår donasjonsside, sjekk følgende:
 * Regionalsperren på kortet/kontobruken må kanskje justeres. Dette må isåfall gjøres i nettbanken din.
 * Kredittkort utstedt i USA, Storbritannia og Canada vil kun bli akseptert i de respektive landene.
 * Ikke alle virtuelle kort vil aksepteres per i dag. Virtuelle kort brukes gjerne til netthandel for å skjule sensitiv informasjon knyttet til det virkelige kortet. Du kan imidlertid stole på at kortinformasjonen behandles på en svært sikker måte hos oss. Så hvis ditt virtuelle kort blir avvist, vil vi be deg om å bruke ditt virkelige betalingskort i stedet.
 * Hvis betalingskortet ditt er et debetkort (ikke kredittkort), er sikkerhetskoden (CVV) valgfri. Hvis debetkortet ditt ikke har en CVV-kode, lar du bare feltet stå blankt.
 * Det kan hende at banken din har blokkert transaksjonen din. Dette er mer sannsynlig om dette er første gangen du donerer til Wikimedia. Du må kanskje kontakte banken din for å få transaksjonen gjennomført.

Hvorfor fikk jeg varsel om ugyldig eller utdatert sertifikat da jeg prøvde å donere? Du trenger ikke bekymre deg om du får en advarsel om ugyldig/utdatert sertifikat. Det skyldes sannsynligvis at nettleseren din er utdatert. For å best mulig sikre dine opplysninger, anbefaler vi at du oppdaterer til en nyere versjon, eller bytter til en annen nettleser. Hvis problemet fortsetter, kontakt oss gjerne på donate@wikimedia.org